**Reaktioner fra kommune og presse**

**Aarhus Kommunes egne nyheder**

*Klapning skal i bedste fald undgås*

*Aarhus Havn har hidtil arbejdet for at reducere den mængde sediment, der skal klappes fra 4,9 mio. m3 til 1,8 mio. m3. Forligspartierne er enige om, at målet er fuldstændig at undgå klapning af sediment. Mængden af klapning reduceres med minimum 1,4 mio. m3.*

*Forligspartierne ønsker, at der anvendes den nyeste og bedste teknologi for at forsøge at undgå klapning af de resterende 400.000 m3 sediment, så klapning i bedste fald kan undgås.*

*Forligspartierne er desuden enige om, at der skal findes den bedst mulige klapplads, hvor der tages hensyn til havmiljøets tilstand – og ønsker derfor ikke klapning ved Fløjstrup Strand. Aarhus Havn skal således finde en ny klapplads, der lever op til intentionen om at mindske påvirkningen af det marine liv. Denne klapplads vil blive fulgt før, under og efter klapningen.*

*­Også brugen af råstofindvinding fra havet bliver begrænset ved i stedet at anvende overskudsjord fra bygge- og anlægsprojekter i Østjylland. Herved reduceres sandmængden fra ca. 19 mio. m³ til ca. 4,3 mio. m³. Herudover indfører aftalen en række krav om, at råstofindvinding skal ske med den nyeste viden indenfor feltet.*

**Bragt i Stiften og på TV2 Østjylland**

*Forligspartierne fortæller, at de vil forsøge at undgå klapning. Der bliver dog ikke givet nogle garantier. Heller ikke for at det ikke kommer til at foregå ved Fløjstrup.*

Det er jo dejligt nemt lige dumpe det af der. Selvom det er en minimering, er det forsat kæmpemængder af giftigt slam. Omkring råstofudvinding bliver der heller ikke givet garantier for, at dette ikke kommer til at ske ved Fløjstrup Strand.